### Beslutning

Solvej Dam, Patrick Frederiksen, Leif Møller, Frederik Olesen og Martin Ravn kunne tiltræde indstillingen med bemærkning om, at udvalget drøfter prioriteringsmodellen inden næste skolevejsanalyse.

 Desuden anbefales det at anvende midler til informationskampagner med henblik på at tydeliggøre, hvilke skoleveje der anbefales.

 Projekter vedrørende hastighedsdæmpende foranstaltninger i boligkvarterer bør prioriteres først, så der frigøres flere midler til skolevejsprojekter.

 Det anbefales, at mindre projekter vedrørende [adresse], som ikke er nævnt i skolevejsanalysen, nyder fremme.

 Hugo Sørensen tog forbehold med henblik på en nærmere drøftelse i byrådsgruppen.

 Troels Andreasen var forhindret i at deltage i udvalgets behandling af sagen.

Afsatte midler til sikre skoleveje foreslås fremadrettet udmøntet på baggrund af skolevejsanalysen 2016/2017.

### Resumé

I efteråret 2015 blev det besluttet, at der skulle udarbejdes en ny skolevejsanalyse som en opdatering for den, der blev udarbejdet i 2010/2011. Det blev samtidig besluttet at anvende samme metode som sidst, hvor der er fokus på trafiksikkerheden, og hvor der arbejdes med anbefalede skoleruter, hvortil der ønskes forbedringer for at sikre skolevejen.

 Solvej Holm har indledningsvist været drøftet med henholdsvis Børn og Unge og [adresse] politi.

 Solvej Holm er gennemført for 46 offentlige skoler i kommunen. Samtlige skoler har bidraget positivt og aktivt i analysearbejdet. Privatskolerne vil blive gennemgået i 2018, da disse ikke har noget defineret skoledistrikt og derfor skal håndteres på en anden måde.

 Analysen har taget udgangspunkt i skolevejsanalysen fra 2010/2011, hvor der var udpeget skolevejsruter i alle skoledistrikterne. Ruterne er i samarbejde med skolerne gennemgået og opdateret i tilfælde af, at der er kommet nye ruter til.

 For hver skole er der udpeget ønsker til projekter på de anbefalede ruter indenfor skoledistrikterne. Disse projekter er blevet vurderet og der er skønnet anlægsudgift til hvert projekt.

 Herefter er alle projekter blevet prioriteret på baggrund af økonomi, antal elever, der får glæde af projekter, om mindre elever efterfølgende vil kunne færdes på lokaliteten, og endelig om andre end skolebørn vil kunne få glæde af tiltaget.

 Solvej Holm er fulgt op af en anbefaling til skolerne om at udarbejde en trafikpolitik. Udover fysiske forbed­ringer på skoleruterne kan trafikpolitikken omfatte initiativer til at få så mange elever som muligt til at cykle og gå i skole, hvilket både forbedrer sundhed, trafiksikkerhed og indlæring.

 Parallelt med de fysiske forbedringer på skoleruterne vil Teknik og Miljø arbejde med hastighedszoner med 30-40 km/t i udvalgte lokalområder, jf. anlægsprogrammet for trafikal infrastruktur for 2017.

### Indstilling

At 1)    Redegørelse for skolevejsanalysen tages til efterretning

 At 2)    Budgettet til sikre skoleveje udmøntes fremadrettet i overensstemmelse med skolevejsanalysens prioritering af projekter.

 At 3)    Af den samlede ramme afsættes 1,5 mio. kr. over de næste 3 år til at støtte mindst 5-10 skoler i at udarbejde en trafikpolitik, der prioriterer elevernes valg af aktive transportformer til og fra skole.

 At 4)    Af den samlede ramme afsættes kr. 500.000 kr. i 2018 til udførelse af skolevejsanalyse for privatskoler.

 At 5)    Af den samlede ramme afsættes kr. 3,5 mio. kr. i 2018 til udførelse af projekter internt på skolernes arealer (ejet af Børn og Unge).

### Sagens forløb

01-08-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-08-2017 Magistraten
Fremsendes til [adresse] med bemærkning, at Magistraten i mødet den 7. august 2017 anbefaler, at byrådet tiltræder Magistratsafdelingen for Teknik og Miljøs indstilling af 29. maj 2017.

 August Winther Sebastian Kjeldsen deltog ikke i sagens behandling.
 16-08-2017 [adresse]
Fremsendes til Teknisk Udvalg til behandling i henhold til beslutning i byrådets møde den 16. august 2017.
 04-09-2017 Teknisk Udvalg
Sagens behandling udsat.
 02-10-2017 Teknisk Udvalg
Solvej Dam, Patrick Frederiksen, Leif Møller, Frederik Olesen og Martin Ravn kunne tiltræde indstillingen med bemærkning om, at udvalget drøfter prioriteringsmodellen inden næste skolevejsanalyse.

 Desuden anbefales det at anvende midler til informationskampagner med henblik på at tydeliggøre, hvilke skoleveje der anbefales.

 Projekter vedrørende hastighedsdæmpende foranstaltninger i boligkvarterer bør prioriteres først, så der frigøres flere midler til skolevejsprojekter.

 Det anbefales, at mindre projekter vedrørende [adresse], som ikke er nævnt i skolevejsanalysen, nyder fremme.

 Hugo Sørensen tog forbehold med henblik på en nærmere drøftelse i byrådsgruppen.

 Troels Andreasen var forhindret i at deltage i udvalgets behandling af sagen.
 11-10-2017 [adresse]
Beslutning ikke frigivet